Official Journal L 103 , 22/04/1994 P. 0007 - 0009

Finnish special edition: Chapter 2 Volume 11 P. 0113

Swedish special edition: Chapter 2 Volume 11 P. 0113



KOMISIJAS REGULA (EK) Nr. 883/94 (1994. gada 20. aprīlis) par atsevišķu preču klasifikāciju Kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/871 par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EK) Nr. 882/942, it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā ir pieņemts, ka uz juridiski saistošu tarifu informāciju, kuru attiecībā uz preču klasifikāciju kombinētajā nomenklatūrā izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, ievērojot Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi3 12. panta 6. punktu; tā kā šajā regulā paredzētie pasākumi atbilst Muitas kodeksa komitejas Tarifu un statistikas nomenklatūras nodaļas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Uz saistošu informāciju par tarifiem, ko izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, pamatojoties uz Regulas (EEK) Nr. 2913/92 12. panta 6. punktu. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 20. aprīlī Komisijas vārdā Komisijas locekle Christiane Scrivener 1 OV L 256, 7.9.1987., 1. lpp. 2 OV L 103, 22.04.1994., 5. lpp. 3 OV L 302, 19.10.1992., 1. lpp. PIELIKUMS Preču apraksts KN klasifikācijas kods Pamatojums (1) (2) (3) 1. Taisnstūra polimetilmetakrilāta plāksne, uz kuras metāla slāni uzklāj ar vakuumnogulsnēšanu 3921 90 60 Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 3921, 3921 90 un 3921 90 60 teksts. Preci nevar klasificēt saskaņā ar pozīciju 9001, jo to nevar uzskatīt par šajā pozīcijā iekļauto spoguli, kas veido optisku elementu 2. Portatīvs ar baterijām darbināms audiokasešu magnetofons/atskaņotājs krāsainas plastmasas korpusā ar lielām vadības pogām un pievienotu mikrofonu, kas ļauj lietotājam translēt pa iebūvētu skaļruni, izmantojot vai neizmantojot audiokasešu funkciju 8520 31 11 Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8520, 8520 31 un 8520 31 11 teksts. Lai gan liekas, ka prece paredzēta bērniem, ņemot vērā tās funkcijas, to nevar uzskatīt par rotaļlietu, kas klasificētas 95. nodaļā 3. Nekustīga attēla videokamera, kas var ierakstīt, reproducēt un izdzēst nekustīgu attēlu virkni bez skaņas. Attēlus glabā disketē un var reproducēt televizora ekrānā 8525 30 99 Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8525, 8525 30 un 8525 30 99 tekstiem. Preci nevar uzskatīt par fotoaparātu pozīcijas 9006 nozīmē 4. Portatīvs ar baterijām darbināms garo viļņu/FM radiouztvērējs un audiokasešu magnetofons/atskaņotājs krāsainas plastmasas korpusā ar lielām vadības pogām, sabīdāmu antenu, iebūvētu mikrofonu un skaļruni 8527 11 90 Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8527, 8527 11 un 8527 11 90 teksts. Lai gan liekas, ka prece paredzēta bērniem, ņemot vērā tās funkcijas, to nevar uzskatīt par rotaļlietu, kas klasificētas 95. nodaļā 5. Portatīvs ar baterijām darbināms garo viļņu/FM radio uztvērējs krāsainas plastmasas ietvarā ar lielām vadības pogām un pievienotu mikrofonu, kas ļauj lietotājam translēt pa iebūvētu skaļruni, izmantojot vai neizmantojot radio 8527 19 00 Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8527, 8527 19 un 8527 19 00 teksts. Lai gan liekas, ka prece paredzēta bērniem, ņemot vērā tās funkcijas, to nevar uzskatīt par rotaļlietu, kas klasificētas 95. nodaļā 6. Drukātās shēmas plate, kas paredzēta ievietošanai videokasešu atskaņotājā un kurā ietilpst arī skaņošanas bloks un starpfrekvenču bloks, kas kopā izolē un modulē videosignālu, kurš tālāk jāpārveido ar papildu procesu, pirms to var tieši izmantot videogalviņā 8528 10 91 Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8528, 8528 10 un 8528 10 91 teksts. Aparātam ir video skaņotāja pamatpazīmes 7. Jauns četrriteņu transportlīdzeklis (visurgājējs) ar viencilindra četrtaktu 348 cm dzirrksteļaizdedzes iekšdedzes dzinēju, ātrumkārbu ar pieciem priekšgaitas pārnesumiem un atpakaļgaitu, un dubultajām hidrauliskajām priekšējām bremzēm. Transportlīdzeklim ir gan atsevišķs sēdeklis vadītājam, gan pakaļējais sēdeklis pasažierim un vadības stūre. Tas aprīkots ar vilkšanas āķi a) Izmēri (garums, platums un augstums): 1850 × 1100 × 1150 mm. Pašmasa: 260 kg; Maksimālā kravnesība: 190 kg b) Izmēri (garums, platums un augstums): 1870 × 1070 × 1150 mm. Pašmasa: 240 kg; Maksimālā kravnesība: 210 kg 8703 21 10 8703 21 10 Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8703, 8703 21 un 8703 21 10 teksts. Lai gan transportlīdzekļi aprīkoti ar vilkšanas āķiem, tie neatbilst 87. nodaļas 2. piezīmes prasībām 8. Jauns transportlīdzeklis (tā sauktais celtņa šasijas transportlīdzeklis), kas sastāv no smagās automašīnas šasijas ar kabīni, kompresijas aizdedzes iekšdedzes dzinēja, pārnesumiem, bremzēm, stūres mehānisma un elektroiekārtas, kura pilnā masa pārsniedz 20 t 8704 23 91 Klasifikāciju nosaka 1., 3.c un 6. vispārīgais kombinētās nomenklatūras interpretācijas noteikums un KN kodu 8704, 8704 23 un 8704 23 91 teksts. Transportlīdzekli nevar klasificēt saskaņā ar KN kodu 8705 10 00, jo tam nav krāna pagriešanas riņķa un to nevar identificēt kā kādu citu īpašiem mērķiem paredzētu mehānisko transportlīdzekli